เรื่องร้องเรียน (ถนน) วันที่ 2023-01-17 03:23:47 — แขวงอนุสาวรีย์ เขตบางเขน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002021

ขอให้แก้ไขปัญหาสถานบันเทิง ประเภทผับ เปิดเพลงผ่านเครื่องขยายเสียง ส่งเสียงดังรบกวน และเปิดให้บริการเกินเวลาที่กฎหมายกำหนด บริเวณสถานบันเทิง ร้านตั้งอยู่ใกล้ สำนักงานด่านการทางพิเศษแห่งประเทศไทย ด่านรามอินทรา 1 แขวงท่าแร้ง เขตบางเขน กรุงเทพมหานคร จุดสังเกตอยู่ใกล้กับตลาดถนอมมิตร (ไม่ระบุระยะทางที่ชัดเจน) สถานบันเทิงมีลักษณะเป็นอาคารเดี่ยว ชั้นเดียว ด้านในสถานบันเทิงจะมีห้องคาราโอเกะให้บริการ และจะมีการให้บริการเด็กนั่งดริ้ง  เจ้าของสถานบันเทิง เป็นนายทุนชาวจีน โดยให้คนไทยมาบริหาร (ไม่ทราบรายละเอียดเจ้าของร้านที่ชัดเจน) เนื่องจากผู้ร้องแจ้งว่าสถานบันเทิงดังกล่าวเปิดให้บริการ ตั้งแต่เวลาประมาณ 18.00 - 04.00 น. เป็นประจำทุกวัน ถ้าเป็นวันศุกร์ วันเสาร์ และวันอาทิตย์ จะเปิดให้บริการตั้งแต่เวลาประมาณ 18.00 น. ไปจนถึงเวลาประมาณ 10.00 น. ของวันถัดไป  ซึ่งเปิดให้บริการเกินเวลาที่กฎหมายกำหนด และจะส่งเสียงดังรบกวน จากการเปิดเพลงผ่านเครื่องขยายเสียง  ตั้งแต่เวลาประมาณ 21.00 - 02.00 น. เป็นประจำทุก ส่งผลให้ผู้ร้อง ประชาชนที่อาศัยอยู่ในพื้นที่ และบริเวณใกล้เคียง ได้รับความเดือดร้อน ไม่สามารถพักผ่อนนอนหลับได้เพียงพอ ได้รับความเดือดร้อน
//ทั้งนี้ ศูนย์ฯ ได้ประสานส่งรายละเอียดเพิ่มเติมตามเอกสารที่แนบทางไปรษณีย์อิเล็กทรอนิกส์   pr_bangkhen@hotmail.com มาด้วยแล้ว
 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111 #1555 #citydata